Tässä Jerusalem uutiset ja Pekka Sartola. Hyvää lauantai iltaa.
Uutisaiheitamme tänään;
Yhdysvaltain viranomaiset ovat saaneet pitävät todisteet siitä, -
että Hamas levittää järjestelmällisesti väärää tietoa esittääkseen uhria ja -
luodakseen Israelin armeijasta kielteisen kuvan.
Väärää tietoa levitetään osin myös siksi, -
että tiedotusvälineet ja pakolaisista vastaava YK:n virasto UNRWA -
joutuvat valehtelemaan ja vääristelemään tietoja, -
joita Hamasin propagandatoimisto jakaa maailmalle.
Tämä kävi ilmi kongressin ulkoasiain- valiokunnan kuulemisen yhteydessä, -
jossa kongressiedustajat käsittelivät Gazan tilannetta.
"Todistamme nyt reaaliajassa Hamasin toteuttavan peruskirjaansa, -
jossa sanotaan, että Israel on olemassa vain kunnes -
islam tuhoaa sen aivan kuten se hävitti muut kansat ennen sitä."
Näin edustaja Michael McCaul totesi kuulemistilaisuuden alussa, -
kun keskusteltiin Yhdysvaltojen tuesta Israelille.
USA:n apulaisulkoministeri Barbara Leaf ja apulaispuolustusministeri -
Dana Stroul antoivat kumpikin asiantuntijalausunnot komitealle.
Hamasin peruskirja, joka luettiin kuulemisen yhteydessä, -
on hieman alle 10 000 sanan mittainen terroristien manifesti.
Siinä todetaan selvästi, -
että Palestiinan kysymykseen ei ole muuta ratkaisua kuin jihad.
"Väärä tieto leviää nopeasti osittain siksi, että se palvelee Hamasia, -
sillä tiedotusvälineet ja UNRWA, -
YK:n palestiinalaispakolaisten avustus- ja työjärjestö, -
on Hamasin hallitseman Gazan terveysministeriön äänitorvi." -
Edustaja Mast totesi.
Apulaisulkoministeri Leaf kertoi, -
ettei taistelijoita ole eroteltu siviiliuhreista, -
koska Gazan terveysministeriö sisällyttää -
kuolleet terroristit siviiliuhriraportteihinsa.
"Hamas ja sen hallinnoimat järjestöt odottavat maailman uskovan, -
että kaikki nämä ihmiset ja nämä siviiliryhmät, -
ettei kukaan heistä ole taistelija. Sen he haluavat maailman uskovan, -
ja sitä myös Yhdistyneet Kansakunnat pitää esillä -
ja sitä julistavat tiedotusvälineet, Hamasin papukaijat." -
edustaja Mast sanoi.
Asiantuntijat olivat yhtä mieltä siitä,
että todellisuudessa surmattujen palestiinalaisten lukumäärää ei tiedetä.
"Hamas ja myös palestiinalaiset valehtelevat -
ja sitten he teeskentelevät kaikkien olevan uhreja.
Toisaalta kaikki taistelijat eivät kuulu Hamasiin, -
vaan myös Palestiinan islamilaiseen jihadiin, -
totesi apulaispuolustusministeri Dana Stroul.
Gazan sota jatkuu vielä, ties kuinka pitkään, -
mutta samalla nousee esiin kysymys, -
kuka hallitsee Gazaa Hamasin jälkeen.
USA:n ulkoministeri Tony Blinken kävi viime viikolla tapaamassa -
sekä Israelin sodanjohtoa että myös Mahmud Abbasia, -
jolle hän oli esittänyt presidentti Bidenin tarjouksen -
ottaa Gaza hallintaansa Hamasin kaatumisen jälkeen.
Mietittyään kolmisen sekuntia, Abbas oli myöntynyt tarjoukseen, -
sillä edellytyksellä, että Joe Bidenin hallinto sitoutuu -
edistämään Palestiinan valtion perustamista.
Näin kirjoitti The New York Times.
Lehden mukaan Valkoisen talon tiedottaja sanoo, -
ettei Bidenin hallinto tue Israelin läsnäoloa Gazassa sodan päätyttyä.
Israelin pääministeri Netanjahu totesi puolestaan, että Israel tulee -
ylläpitämään turvallisuusvalvontaa Gazassa määrättömän ajan.
"Olemme nähneet, mitä tapahtuu, kun Israelilla ei ole turvallisuusvastuuta.
Kun meillä ei ole tätä turvallisuusvastuuta, -
meillä on odotettavissa Hamasin kaltainen terrorismin purkaus -
sellaisessa mittakaavassa, jota emme voisi kuvitella."
Vastauksena Netanjahulle Valkoisen talon tiedottaja Kirby jatkoi:
"Joe Biden on kyllä samaa mieltä siitä, että status quoa ei voida palauttaa."
Hän kieltäytyi täsmentämästä, -
mitä muutoksia hallinnon mielestä voidaan ja pitäisi tehdä.
"Olemme samaa mieltä israelilaisten kollegojemme kanssa siitä, -
miltä se ei voi näyttää.
Ja se ei voi näyttää siltä, kuin näytti lokakuun 6. päivänä."
Viime kuun lopulla vahingossa vuotanut Israelin hallituksen asiakirja
paljasti suunnitelman Gazan väestön siirtämisestä väliaikaisesti Egyptiin.
Israelin viranomaiset reagoivat äärimmäisen vihaisesti raporttiin, -
jonka mukaan useiden kansainvälisten uutispalvelujen valokuvaajilla -
saattoi olla etukäteen tietoa Hamasin suunnitelmasta -
hyökätä israelilaisia yhteisöjä vastaan 7. lokakuuta.
He reagoivat HonestReportingin, -
Jerusalemissa toimivan median vahtikoiran raporttiin, -
jossa tunnistettiin kuusi freelance- valokuvaajaa Gazan alueelta, -
jotka olivat paikalla iskujen aikana ja joiden töitä Associated Press ja -
Reuters myyvät muille julkaisuille. Raportti julkaistiin keskiviikkona.
Israelin mukaan nämä toimittajat olivat osallisia rikoksiin ihmisyyttä vastaan.
HonestReportingin raportissa näkyy selvästi, -
että monia verilöylyn tuoreista valokuvista olivat julkaisseet -
maailman suurimmat mediatoimistot, -
mm. Associated Press, CNN, New York Times ja Reuters.
Tämä on herättänyt kysymyksiä siitä, kuinka ihmiset, -
joiden nimet esiintyivät kuvissa, -
päätyivät juutalaisten suurimman murhan paikalle sitten holokaustin.
Mitä he tekivät siellä aikaisin tavallisesti hiljaisena lauantaiaamuna?
Oliko se koordinoitu Hamasin kanssa?
Hyväksyivätkö valokuvat julkaisseet kunnialliset lehtipalvelut -
heidän läsnäolonsa vihollisen alueella yhdessä terroristien kanssa?
Valtioneuvoston kanslian kansallinen julkisen diplomatian virasto -
antoi torstaina lausunnon, että se näkee äärimmäisen vakavana sen,
että kansainvälisen median kanssa työskentelevät valokuvatoimittajat -
liittyivät kuvaamaan Hamasin terroristien raakoja murhia -
lauantaina 7. lokakuuta Israelin yhteisöissä.
Lausunto jatkui: -
"Nämä toimittajat olivat osallisia rikoksiin ihmisyyttä vastaan;
Heidän toimintansa oli ammattietiikan vastaista," -
ja siinä vaadittiin, että valokuvaajia vastaan ryhdytään toimiin.
Valtioneuvoston lehdistötoimisto lähetti kiireellisen kirjeen -
näitä valokuvaajia työllistäneiden mediajärjestöjen toimistopäälliköille -
ja pyysi selvennyksiä asiaan.
Myös salkuton ministeri Benny Gantz tuomitsi valokuvaajat -
ja julkaisi X:ssä, entisessä Twitterissä: -
"Jos oli toimittajia, jotka tiesivät verilöylystä ennakolta, -
jotka pysyivät vaiti ja ottivat kuvia, kun lapsia murhattiin, -
he eivät eroa toisista terroristeista ja heidän rangaistuksensa on ankara."
Israelin terveysministeriön mukaan -
maassa 7. lokakuuta jälkeen haavoittuneista yli 7000:sta ihmisestä -
noin kolme ja puolisataa on edelleen sairaalahoidossa, -
heistä 50:n tila on vakava.
Israelin ulkoministeriön tiistaina julkaisemien tietojen mukaan -
Gazan kaistalla olevat palestiinalaiset terroristit -
ovat ampuneet yli 9500 rakettia Israelin alueelle sen jälkeen, -
kun Hamas käynnisti hyökkäyksensä juutalaisvaltiota vastaan.
Lokakuun 7. päivästä lähtien Israelin puolustusvoimat ovat hyökänneet -
yli 15000 terrorikohteeseen Gazassa, -
IDF:n tiedottaja, amiraali Daniel Hagari sanoi medialle.
Luvut tosin päivittyvät jatkuvasti.
Pääministeri Benjamin Netanjahun mukaan -
Israelin armeijan joukot ovat tappaneet tuhansia terroristeja -
maan päällä ja alla rannikkoalueella.
Hamasin uskotaan pitävän vielä ainakin 240 ihmistä panttivankeina.
Siitä huolimatta maailman muslimijohtajat pitävät -
Israelin rikoksia ainoina tuomittavina tekoina.
Iranin mukaan on selvää, että ainoa oikea ratkaisu on -
'Palestiina joesta mereen'.
Huippukokouksen tulos kuitenkin korostaa myös alueellisia eroja.
Jotkut maat halusivat paljon ankarampia rangaistuksia Israelille, -
mukaan lukien esitys katkaista kaikki suhteet Israeliin.
Saudi-Arabian kruununprinssi Mohammed bin Salman, -
Saudivaltakunnan tosiasiallinen hallitsija, sanoi:
"Kuningaskunta pitää Israelin miehitysviranomaiset vastuullisina -
palestiinalaisia vastaan tehdyistä rikoksista.
Olemme varmoja, että ainoa tapa taata turvallisuus, rauha ja -
vakaus alueella on lopettaa miehitys, piiritys ja siirtokunnat." -
hän sanoi Israelin toimista Gazassa ja Länsirannalla.
Vain runsas kuukausi Hamasin aloittaman sodan jälkeen, -
Israelin armeijalle on käynyt selväksi, -
että tavoite puhdistaa Gaza kokonaan Hamasista ja sen kannattajista, -
saattaa viedä aikaa jopa vuoden.
Hamasin rakentama tunneliverkosto on niin vaikeasti tuhottavissa, -
että, mieshukkaa välttääkseen, armeija joutuu etenemään pienin askelin.
Tunnelit ja suojarakennelmat ovat säännönmukaisesti ansoitettuja, -
siksi millään rynnäköllä ei saavuteta tuloksia.
Näin armeijan komentajien mukaan.
Poliittisissa piireissä ihmetellään Ranskan presidentin omituista -
sooloilua, joka näyttää palvelevan vain Hamasin tarkoitusperiä.
Ensin hän vannoi täyttä tukea, Hamasin hirmutöiden tultua julki, -
ja julisti Israelin presidentille, että maalla on Ranskan täysi tuki.
Kolme päivää myöhemmin Ranska tuki kuitenkin -
ei-sitovaa YK:n yleiskokouksen päätöslauselmaa, -
joka hyväksyttiin suurella enemmistöllä ja jossa vaadittiin -
välitöntä tulitaukoa Gazassa, mutta ei mainita Hamasia lainkaan.
Yhdysvallat oli yksi 14:sta maasta, jotka äänestivät vastaan, -
ja useimmat maat, joita Israel pitää liittolaisina, -
vastustivat päätöslauselmaa tai pidättyivät äänestämästä.
Vain muutamia päiviä myöhemmin Macron oli jälleen äänessä ja -
kertoi BBC:lle, että Israelin oli lopetettava -
vauvojen, naisten, vanhusten pommittaminen Gazassa, -
ja vaati välitöntä tulitaukoa, mutta unohti jälleen tuomita Hamasin.
Eläkkeellä oleva kenraali Giora Eiland huomautti tästä sooloilusta; -
"Se alkaa aina Ranskasta, siirtyy sitten Saksaan, -
sitten Britanniaan ja lopulta Yhdysvaltoihin."
Eiland ei tarkentanut sanaa 'se'. Tulitaukovaatimuksia, -
Israelin hylkääminen? Vai yleinen kansainvälinen petollisuus?
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.